Ten minste 16 persone, aan boord van ’n Air India Express passasiersvliegtuig, is dood nadat die vliegtuig tydens die landing op die Calicut lughawe in die suide van Indië van die aanloopbaan afgegly het.
Die ongeluk het Vrydagmiddag omstreeks 1900 plaaslike tyd gebeur. Dit is die begin van die Monsoon reënseisoen en swaar reën het die landing op die vliegveld, wat op die kruin van ’n heuwel omring met valleie is, nog moeiliker gemaak.